ร้านนี้อยู่ริมถนนเพชรเกษม ฝั่งขาออก  เลยตัวเมืองนครปฐมไปหน่อย จะอยู่ทางซ้ายมือ  ต้องบอกว่าเป็นร้านที่ไม่ได้เล็ก แต่ไม่เคยแวะเลย  เพราะขับเลยทุกที  ถ้าไม่ได้เพื่อนสมาชิกวงในแนะนำ  คงไม่ได้มีโอกาสแวะแน่ ๆ  ด้านหน้านั้นมีที่จอดรถกว้างมาก  ด้านในร้านก็เป็นห้องโถงขนาดใหญ่  บรรยากาศดีใช้ได้ครับ  แต่ว่าช่วงบ่ายแดดจะส่องเลยต้องเลือกหามุมนั่งดี ๆ 

ด้วยกินข้าวมาแล้ว  ผมเลยสั่งแต่เครื่องดื่มกับขนมมากินเล่นนิดหน่อย  (แต่แอบนั่งทำงานจริงจัง) เมนูที่สั่งก็เป็นม็อคค่าเย็นที่รสชาติไม่ค่อยกลมกล่อมเท่าไหร่ แต่ก็ช่วยกระตุ้นหนังตาได้บ้าง  กันขนมปังปิ้งธรรมดาสองคู่  รสชาติก็ธรรมดาครับ  หลังจากนั้นผมก็นั่งพิมพ์งานไปตามเรื่อง  ถือเป็นร้านที่เหมาะสำหรับมาปลีกวิเวกจริง ๆ  แต่ถ้ามาช่วงเที่ยงหรือเย็นก็อาจจะคึกคักกว่านี้

รวม ๆ แล้ว ก็เป็นร้านที่โอเคครับ  ใครกินข้าวอิ่ม ๆ อยากจะหากาแฟสักแก้วก็ถือเป็นอีกตัวเลือกหนึ่งครับ